S-777/2013

Mál þetta, sem þingfest var 2. október sl. og dómtekið 30. október sl., var höfðað með ákæru lögreglustjórans á Suðurnesjum, dagsettri 9. september 2013, á hendur D-x-x K-hk-þgf, fd. 8. september 1983, georgískum ríkisborgara, Heiðarholti 38, 230 Reykjanesbæ, fyrir brot gegn lögum um útlendinga, með því að hafa, þann 4. september 2012, haft í vörslum á heimili sínu að Heiðarholti 38, Reykjanesbæ, falsað ísraelskt vegabréf nr. 11613680, með gildistíma frá 26. júní 2006 til 25. júní 2016, ánafnað K-x-x E-x-x, fd. 29. maí 1979, og fimm fölsuð ísraelsk ökuskírteini; nr. 11613680, ánafnað K-x-x E-x-x, fd. 29. júní 1979, nr. 1144324-4, ánafnað V-x-x K-x-x, fd. 18. apríl 1974, gildistími 2. apríl 2015, tvö nr. 10365044, bæði ánöfnuð D-kk-ef Y-x-x, fd. 15. júlí 1980, gildistími 12. febrúar 2018, og nr. 2023255-9, ánafnað M-x-x T-x-x, fd. 13. mars 1970, gildistími 15. september 2021 og 15. september 2019. Ákærði hafði falið fyrrnefnd fölsuð ökuskírteini og vegabréf annars vegar í eldhússkáp og hins vegar í kassa undan þvottaefni inni á baðherbergi, en lögregla fann framangreind fölsuð skilríki við húsleit á heimili ákærða.

Telst þessi háttsemi ákærða varða við h-lið 2. mgr. 57. gr. laga um útlendinga nr. 96/2002, sbr. 16. gr. laga nr. 20/2004.

Fyrir brot gegn lögum um ávana- og fíkniefni, með því að hafa, er lögregla hafði afskipti af ákærða, sbr. fyrri ákærulið, haft í vörslum sínum 0,67 g af marijúana, er lögregla fann í vindlaöskju ofan í pizzakassa við húsleit á heimili ákærða að Heiðarholti 38, Reykjanesbæ.

Telst þessi háttsemi varða við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að framangreind fíkniefni auk fíkniefna sem fundust í sófa á heimili ákærða, samtals 1,16 g af marijúana, sem hald var lagt á hjá ákærða, verði gerð upptæk samkvæmt 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Ákærði kom fyrir dóminn við þingfestingu málsins og játaði þá háttsemi sem lýst er í ákæru. Krafðist hann vægustu refsingar sem lög leyfa.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun refsingar. Játning ákærða er í samræmi við önnur gögn málsins og verður hann því sakfelldur fyrir brot sín. Háttsemin er í ákæru réttilega færð til refsiákvæðis.

Ekkert liggur fyrir um að ákærða hafi verið gerð refsing áður.

Við ákvörðun refsingar verður að líta til þess að ákærði játaði brot sitt greiðlega fyrir lögreglu og fyrir dóminum. Þá verður einnig að líta til þess hvað ákærða gekk til með ofangreind skilríki í vörslum sínum en þau tengdust ekki honum persónulega. Er refsing ákærða nú ákveðin fangelsi í fjóra mánuði. Ekki þykja skilyrði til að skilorðsbinda refsinguna. Þá verður ákærði dæmdur til greiðslu alls sakarkostnaðar, sem er samkvæmt yfirliti 19.337 krónur, ásamt þóknun skipaðs verjanda síns, S-kvk-ef Ý-kvk-ef J-kvk-ef hdl., sem þykir hæfilega ákveðin 87.850 krónur að meðtöldum virðisaukaskatti.

Að auki skal ákærði sæta upptöku á 1,16 g af marijúana.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, D-x-x K-kk-nf, skal sæta fangelsi í fjóra mánuði.

Ákærði greiði allan sakarkostnað sem er samtals 107.187 krónur, þar með talin þóknun skipaðs verjanda hans S-kvk-ef Ý-kvk-ef J-kvk-ef hdl., 87.850 krónur að meðtöldum virðisaukaskatti.

Ákærði skal sæta upptöku á 1,16 g af marijúana.

Á-kvk-nf G-kvk-nf.

Rétt endurrit staðfestir

Héraðsdómur Reykjaness 7.11. 2013.